ਸਿਰਲੇਖ: ਅਯੁੱਧਿਆ: ‘ਹੁਣ ਹਿੰਦੂ ਜਾਗ ਗਿਆ, ਕਦੇ ਵੀ ਸ਼ੁਰੂ ਹੋਵੇਗਾ ਮੰਦਰ ਦਾ ਨਿਰਮਾਣ’- ਗਰਾਊਂਡ ਰਿਪੋਰਟ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਬੱਸਾਂ ਵਿਚਾਲੇ ਲੋਕਾਂ ਦੀ ਗਿਣਤੀ ਭਾਵੇਂ ਘੱਟ ਰਹੀ ਹੋਵੇ ਪਰ ਉਨ੍ਹਾਂ ਦੇ ਨਾਅਰਿਆਂ ਦੀ ਗੂੰਜ ਜ਼ਬਰਦਸਤ ਸੀ

ਇੱਕ ਦਿਨ ਪਹਿਲਾਂ ਤੱਕ ਸ਼ਾਂਤ ਦਿਖ ਰਹੇ ਇਸ ਛੋਟੇ ਪਰ ਮਸ਼ਹੂਰ ਸ਼ਹਿਰ ਵਿੱਚ ਸਰਗਰਮੀ ਅਚਾਨਕ ਵਧੀ ਅਤੇ ਭੀੜ ਦਾ ਅੰਦਾਜ਼ਾ ਲਾਉਣ ਵਾਲਿਆਂ ਦੇ ਅੰਕੜੇ ਇੱਕ ਵਾਰ ਫਿਰ ਗਲਤ ਸਾਬਿਤ ਹੁੰਦੇ ਦਿਖਣ ਲੱਗੇ।

ਧਰਮ ਸਭਾ ਦਾ ਪ੍ਰੋਗਰਾਮ ਵੱਡੀ ਭਗਤਮਾਲਾ ਦੇ ਬਾਗ ਵਿੱਚ ਰੱਖਿਆ ਗਿਆ ਸੀ ਜਿਸ ਦੇ ਦੋ ਕਾਰਨ ਸਨ - ਇੱਕ ਤਾਂ ਇਹ ਸ਼ਹਿਰ ਤੋਂ ਥੋੜ੍ਹਾ ਬਾਹਰ ਸੀ ਦੂਜਾ ਵਿਸ਼ਵ ਹਿੰਦੂ ਪਰਿਸ਼ਦ ਨੇ ਭਗਤਾਂ ਦੀ ਜਿੰਨੀ ਵੱਡੀ ਗਿਣਤੀ ਵਿੱਚ ਪਹੁੰਚਣ ਦਾ ਅਨੁਮਾਨ ਲਾਇਆ ਸੀ ਉਸ ਦੇ ਲਈ ਉੰਨੇ ਵੱਡੇ ਕੰਪਲੈਕਸ ਦੀ ਲੋੜ ਸੀ।

ਇਹ ਵੀ ਪੜ੍ਹੋ:

ਪ੍ਰੋਗਰਾਮ ਦੀ ਸ਼ੁਰੂਆਤ 11 ਵਜੇ ਤੋਂ ਹੋਣੀ ਸੀ ਪਰ ਸੰਤਾਂ ਤੇ ਲੋਕਾਂ ਦਾ ਇਕੱਠ ਸਵੇਰ ਤੋਂ ਹੀ ਹੋਣਾ ਸ਼ੁਰੂ ਹੋ ਗਿਆ ਸੀ, ਵੱਡੇ ਮੰਚ 'ਤੇ ਸੌ ਤੋਂ ਵੀ ਵੱਧ ਸੰਤ ਬਿਰਾਜਮਾਨ ਸਨ ਜਿਨ੍ਹਾਂ ਵਿੱਚ ਨ੍ਰਿਤਯਗੋਪਾਲ ਦਾਸ, ਰਾਮ ਭਦਰਾਚਾਰਿਆ, ਰਾਮਨੁਚਾਰਿਆ ਵਰਗੇ ਕਈ ਵੱਡੇ ਨਾਂ ਵੀ ਸ਼ਾਮਿਲ ਸਨ।

ਪ੍ਰੋਗਰਾਮ ਦੀ ਥਾਂ ਵੱਲ ਜਾਣ ਵਾਲੀਆਂ ਸੜਕਾਂ 'ਤੇ ਭੀੜ ਜਮ੍ਹਾ ਹੋਣ ਕਰਕੇ ਕਈ ਥਾਵਾਂ 'ਤੇ ਜ਼ਬਰਦਸਤ ਜਾਮ ਲੱਗਿਆ, ਹਾਲਾਂਕਿ ਲੋਕਾਂ ਨੂੰ ਰੋਕਣ ਲਈ ਥਾਂ-ਥਾਂ ਬੈਰੀਕੇਡਿੰਗ ਕੀਤੀ ਗਈ ਸੀ ਪਰ ਸੜਕਾਂ ਤੇ ਲੋਕਾਂ ਦੀ ਭੀੜ ਦੇ ਨਾਲ ਗੱਡੀਆਂ ਵੀ ਹੌਲੀ ਰਫ਼ਤਾਰ ਨਾਲ ਚੱਲਦੀਆਂ ਮਿਲੀਆਂ। 

ਧਰਮ ਸਭਾ ਦਾ ਆਯੋਜਨ ਵੀਐੱਚਪੀ ਵੱਲੋਂ ਕੀਤਾ ਗਿਆ ਸੀ ਪਰ ਇਸ ਵਿੱਚ ਸੰਘ ਪਰਿਵਾਰ ਦਾ ਪੂਰਾ ਸਹਿਯੋਗ ਸੀ

ਧਰਮ ਸਭਾ ਵਿੱਚ ਵੱਡੀ ਗਿਣਤੀ ਵਿੱਚ ਔਰਤਾਂ ਅਤੇ ਬੱਚੇ ਵੀ ਪਹੁੰਚੇ ਸਨ। ਉਹ ਕਈ ਥਾਂਵਾਂ 'ਤੇ ਭੀੜ ਨਾਲ ਜਾਂ ਲੰਚ ਪੈਕਟ ਲੈਣ ਲਈ ਜੱਦੋਜਹਿਦ ਕਰਦੇ ਹੋਏ ਵੀ ਦਿਖੇ।

ਸ਼ਿਵਸੇਨਾ ਨੇਤਾ ਉੱਧਵ ਠਾਕਰੇ ਦੀ ਪ੍ਰੈਸ ਕਾਨਫਰੰਸ ਤੋਂ ਬਾਅਦ ਧਰਮ ਸਭਾ ਵਾਲੀ ਥਾਂ ਤੱਕ ਪਹੁੰਚਣ ਵਿੱਚ ਘੱਟੋ-ਘੱਟ ਦੋ ਘੰਟੇ ਲੱਗ ਗਏ। 

ਇਹ ਦੂਰੀ ਕਰੀਬ ਪੰਜ ਕਿਲੋਮੀਟਰ ਸੀ। ਉੱਧਵ ਠਾਕਰੇ ਦੀ ਪੱਤਰਕਾਰ ਮਿਲਣੀ ਲਖਨਊ-ਫੈਜ਼ਾਬਾਦ ਹਾਈਵੇ 'ਤੇ ਸਥਿੱਤ ਇੱਕ ਹੋਟਲ ਵਿੱਚ ਸੀ। 

ਇਸ ਹਾਈਵੇ 'ਤੇ ਲਗਤਾਰ ਉਹ ਬੱਸਾਂ ਦੌੜ ਰਹੀਆਂ ਸਨ ਜਿਨ੍ਹਾਂ ਵਿੱਚ ਬੈਠ ਕੇ ਲੋਕ ਧਰਮ ਸਭਾ ਵੱਲ ਜਾ ਰਹੇ ਸਨ।

ਬੱਸਾਂ ਵਿਚਾਲੇ ਲੋਕਾਂ ਦੀ ਗਿਣਤੀ ਭਾਵੇਂ ਘੱਟ ਰਹੀ ਹੋਵੇ ਪਰ ਉਨ੍ਹਾਂ ਦੇ ਨਾਅਰਿਆਂ ਦੀ ਗੂੰਜ ਜ਼ਬਰਦਸਤ ਸੀ ਅਤੇ ਮੀਡੀਆ ਵਾਲਿਆਂ ਨੂੰ ਦੇਖ ਕੇ ਨਾਰਿਆਂ ਦੀ ਆਵਾਜ਼ ਅਤੇ ਭਗਤਾਂ ਦੀ ਊਰਜਾ ਵਿੱਚ ਅਚਾਨਕ ਹੀ ਵਾਧਾ ਦੇਖਿਆ ਗਿਆ।

ਸੰਘ ਦਾ ਸਹਿਯੋਗ ਸੀ

ਧਰਮ ਸਭਾ ਵਾਲੀ ਥਾਂ ਤੱਕ ਪਹੁੰਚਣ ਦੇ ਬਾਅਦ ਵੀ ਅੰਦਰ ਵੜ੍ਹਨ ਵਿੱਚ ਲੋਕਾਂ ਨੂੰ ਜਮ ਕੇ ਸੰਘਰਸ਼ ਕਰਨਾ ਪੈ ਰਿਹਾ ਸੀ। ਕਾਰਨ ਇਹ ਸੀ ਕਿ ਲੋਕ ਅੰਦਰ ਵੀ ਜਾ ਰਹੇ ਸਨ ਅਤੇ ਬਾਹਰ ਵੀ ਆ ਰਹੇ ਸਨ। 

ਬਾਹਰ ਆਉਣ ਵਾਲਿਆਂ ਵਿੱਚੋਂ ਕੁਝ ਦਾ ਕਹਿਣਾ ਸੀ ਕਿ ਉਨ੍ਹਾਂ ਨੇ ਸੰਤਾਂ ਦੀ ਗੱਲ ਸੁਣ ਲਈ, ਜਦਕਿ ਕੁਝ ਲੋਕ ਗੁੱਸੇ ਵਿੱਚ ਚਲੇ ਆ ਰਹੇ ਸਨ ਕਿ ਉਹ ਅੰਦਰ ਤੱਕ ਜਾ ਹੀ ਨਹੀਂ ਪਾਏ, ਇਸ ਲਈ ਪਰਤ ਰਹੇ ਹਨ।

ਧਰਮ ਸਭਾ ਦਾ ਆਯੋਜਨ ਵੀਐੱਚਪੀ ਵੱਲੋਂ ਕੀਤਾ ਗਿਆ ਸੀ ਪਰ ਇਸ ਵਿੱਚ ਸੰਘ...